

**ΕΛΛΗΝΙΚΗ ΔΗΜΟΚΡΑΤΙΑ**

**ΠΡΩΤΟΔΙΚΕΙΟ ΙΩΑΝΝΙΝΩΝ**

**Ιωάννινα, 5-6-2019**

|  |
| --- |
| Ταχυδρομική Διεύθυνση:  Δικαστικό Μέγαρο Ιωαννίνων |
| Ταχυδρομικός Κώδικας: Τ.Κ. 45 221 |
| Πληροφορίες: Αικατερίνη Τσιακτσίρα |
| Τηλέφωνο: 26510 – 88822 |
| **ΠΡΟΣ: ΔΙΚΗΓΟΡΙΚΟ ΣΥΛΛΟΓΟ ΙΩΑΝΝΙΝΩΝ** |

Με το αριθμ 39380/3.6.2019 έγγραφο του Υπουργού Δικαιοσύνης και Ανθρωπίνων Δικαιωμάτων, σε συνέχεια  της αριθμ. 27002/6.5.2019 εγκυκλίου του **ορίστηκε η παράταση της ΑΝΑΣΤΟΛΗΣ ΤΩΝ ΕΡΓΑΣΙΩΝ ΤΩΝ ΔΙΚΑΣΤΗΡΙΩΝ (Πλην Αθηνών και Θεσσαλονίκης) έως και  την 7η Ιουνίου 2019**.  Ποινικές  δίκες  που  άρχισαν πριν  από  την  22°  Μαΐου  2019  και  δεν  περατώθηκαν την  ίδια  μέρα,  συνεχίζονται  μετά  την  7η  Ιουνίου 2019.

**Ειδικά**  **ΓΙΑ ΤΑ ΔΙΚΑΣΤΗΡΙΑ ΤΩΝ ΙΩΑΝΝΙΝΩΝ** **ΕΝΗΜΕΡΩΝΟΥΜΕ ότι**:

**Η προθεσμία κατάθεσης προτάσεων και προσθήκης αντίκρουσης** (100 ημέρες και 115 ημέρες αντίστοιχα) **για τις υποθέσεις που η προθεσμία κατάθεσης αυτών έληγε κατά το διάστημα από 22.5.2019 έως 7.6.2019  ΠΑΡΑΤΕΙΝΕΤΑΙ ΕΩΣ 12.6.2019**, ώστε να υπάρξει και η από τις οικείες διατάξεις του ΚΠολΔ προβλεπόμενη τριήμερη προθεσμία διενέργειας ενόρκων βεβαιώσεων (δηλαδή η 10η, 11η και 12η Ιουνίου 2019) **και επομένως όλες οι ως άνω προθεσμίες κλείνουν στις 12.6.2019, ημέρα Τετάρτη**.

Για όσες υποθέσεις συζητήθηκαν έως την 21.5.2019 και δεν έχει συμπληρωθεί τριήμερο ή οκταήμερο της προθεσμίας κλεισίματος των φακέλων παρατείνεται το κλείσιμο τις αντίστοιχες ημέρες τις αντίστοιχες εργάσιμες ημέρες, αρχής γενομένης  από την 10η.6.2019.

**Επιτρέπεται η κατάθεση, αποκλειστικά και μόνον, όσων ενδίκων μέσων η καταληκτική ημερομηνία λαμβάνει χώρα κατά το διάστημα αναστολής εργασιών** (22.5 έως 7.6.2019).

**Κατάθεση δικογράφων** στο χρονικό διάστημα της αναστολής των εργασιών θα επιτρέπεται μόνον στην περίπτωση παραγραφής.

**Κατάθεση ασφαλιστικών μέτρων** και συζήτησης προσωρινής διαταγής θα επιτρέπεται μόνον κατόπιν έγκρισης.

**Ένορκες βεβαιώσεις** θα συντάσσονται μόνο όσες έχουν προσδιοριστεί μετά από κλήτευση των αντιδίκων.